google/wiki40b huggingface dataset:
Ptolemaios III Euergetes

Bakgrunn

Euergetes («velgjører») var den eldste sønnen til Ptolemaios II Filadelfos og hans første hustru Arsinoe I, og kom på tronen i 246 f.Kr. da hans far døde. Han giftet seg med Berenike av Kyrene i det året som tilsvarer med 244/243 f.Kr. og de fikk følgende barn: Arsinoe III, født ca. 246/245 f.Kr. og ble senere gift med sin bror Ptolemaios; muligens Lysimakos, navnet på sønnen er ikke kjent, men skal ha vært født ca. 243 f.Kr.; Aleksander, født ca. 242 f.Kr.; Magas, antagelig født ca. 241 f.Kr. og brent til døde i sitt bad av Theogos eller Theodotos på ordre av broren Ptolemaios IV Filopator; Berenike, antagelig født ca. 239 f.Kr. og døde et år senere; Ptolemaios IV Filopator, født ca. 238 f.Kr. og gift med nevnte Arsinoe III;

Lederskap

Ptolemaios III Euergetes var ansvarlig for det første eksempelet på en rekke med forordninger som ble utgitt som tospråklige inskripsjoner på massive steinblokker i tre skriftsystem. Hans stele er Kanopossteinen fra 238 f.Kr. Andre velkjente eksempler er Memfisstelen eller Memfissteinen som har inskripsjonen av forordningene i Memfis, en gang rundt 218 f.Kr., utgitt av hans sønn Ptolemaios IV, og den mest berømte av dem alle, Rosettasteinen som ble reist av Ptolemaios V Epifanes, hans sønnesønn, i 196 f.Kr.
Ptolemaios IIIs stein inneholdt forordninger om prestelige påbud, og er samtidig en minnesmerke over hans datter Berenike. Men to av de 26 tekstlinjene er forordningene med egyptiske hieroglyfer ble benyttet for en skuddårsdag som ble lagt til den egyptiske kalenderen på 365 dager, og de tilsvarende endringer i festivaldager.
Han er også kreditert med opprettelsen/grunnleggelsen av serapeion (gresk: Σεραπεῖον; latin: serapeum), avledet fra egyptisk «seh-rah-peh-um», et tempel eller en annen religiøs institusjon som var dedikert til den synkretiske hellenistisk-egyptiske guden Serapis.

Krig med Selevkideriket

På grunn av strid i hoffet i Selevkideriket, ble hans eldre søster Berenike Syra, også kalt Ferneforos(= «medgiftbærer»), myrdet sammen med sin mindreårig sønn. Som reaksjon på dette invaderte Ptolemaios III Syria. I løpet av den tredje syriske krig okkuperte han hovedstaden Antiokia og hans soldater nådd så langt inn i Selevkideriket som Babylon. I bytte for fred i 241 f.Kr. ble Ptolemaios III gitt nye områder langs nordkysten av Syria, inkludert selveste Selevkia Pieria, havnebyen til Antiokia. På dette tidsrommet hadde det ptolemeiske kongedømme nådd høyden av sin makt.
Denne krigen er på kryptisk vis henvist i Daniels bok i Den hebraiske Bibelen (Det gamle testamente).
Basketball under Panamerikanske leker 1983

Basketball under Panamerikanske leker 1983. Basketball var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var to turneringer, en for menn og en for damer, USA vant begge turneringene.
Jonathan Levi

Karriere

Han har svensk mor og italiensk far. KSF Prespa Birliks Christoffer Levi er hans bror. Han kommer fra Glumslöv i Landskrona kommune i Skåne län.
Han startet seniorkarrieren i hjembyen, som 14-åring på det lokale 6.-divisjonslaget Glumslövs IF. 
I 2013 dro han til Eskilsminne IF fra Helsingborg, der han fikk 4 seriekamper i 2015. I 2015 var han også på utlån til HIF Akademi i Division 2, som er nivå 4 i Sverige.
9. desember 2015 skrev han under en to års kontrakt med Landskrona BoIS. Han ble kåret til Årets midtbanespiller i Division 1 i sesongen 2016. 25. august 2016 scoret han 2-0 målet da Landskrona slo ut Malmö FF i 3-1 seieren i den Svenska Cupen.
17. november 2016 skrev han under en kontrakt med Östers IF ut 2019.

Rosenborg

8. juli 2017 skrev han under en fire og et halvt års kontrakt med Rosenborg til 31. desember 2021.
Han beskriver seg selv som en rask offensiv midtbanespiller, teknisk og med et bra skudd.
5. august 2017 fikk han sin Eliteserie-debut for Rosenborg mot Kristiansund.
I sesongen 2017 var han med å vinne Eliteserien.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
1. juli 2018 scoret han sitt første Eliteserie-mål for Rosenborg mot Sandefjord.
I sesongen 2018 var han med å vinne Eliteserien og Cupfinalen.

Elfsborg (lån)

8. februar 2019 ble han lånt ut til den svenske klubben IF Elfsborg ut sesongen 2019.

Landslaget

31. mai 2017 ble han tatt ut til Sveriges nye U21-landslag av Roland Nilsson.
Toru Kaburagi

Karriere

Toru Kaburagi startet sin profesjonelle karriere i FC Tokyo i 1999. Han har også spilt for Albirex Niigata og Matsumoto Yamaga FC.
Turmarsj

Turmarsj er en form for sport hvor man går arrangerte turer. I Norge er turmarsjene arrangert av Norges Turmarsjforbund sentralt, og en rekke turmarsjforeninger lokalt. 
Sporten passer for alle mennesker, små og store, og man trenger ikke andre egenskaper for å delta enn turglede. Du trenger ikke engang å kunne gå, da det ikke er uvanlig å se barnevogner og rullestoler ute i løypa. Det er ingen konkurranse, tidtaking eller vinnere, bare muligheter for trim og sosialt samhold, samt muligheter for å være med på bussturer og andre turer til andre steder i inn- og utland for å delta i turmarsjer andre steder. For å delta må man betale en deltakeravgift som varierer fra 20 til litt over 100 NOK, avhengig av om man kun ønsker IVV-stempel i kilometer/deltakerbeviset eller medalje i tillegg til IVV-stempel.
Distansene man går varierer fra 5 til over 20 km, og terrenget varierer mellom asfalt i sentrumsgater, landeveier, skog og fjell. Det er en bra måte å bli kjent med egen by eller andre byer på.
i tillegg fines faste vandringer i det ganske land:
PV - Permanente Vandringer- kort og lan løype som kan gåes året rundt (om ikke vær/Årstid gir noen begrensninger)
RV - rundvandringer - et knippe løyper som tilsammen blir en vandring rundt omkring i samme kommune og gir ett deltakerstempel pr 20 km samt alle tilbakelagte km når den er fulført.
Topptur
Fjeltur med NTF sin løyper
Tur-O 
Alle aktiviteter kan stemple Kilometer og deltakelser etter gitte regler. Les mere på Norges Turmarsjforbund sine sider eller kontakt lokale klubber som arrangerer turmarsjer på ditt nærsted.
Adil Khan

Bakgrunn

Adil Khan ble født i Oslo, og vokste opp på Munkelia, Grønland og Ullevål. Hans far er fra Punjab-provinsen i Pakistan, mens hans mor er pashtun fra Pakistan. Adil er yngre bror av sangeren, komponisten og filmskaperen Deeyah Khan, kjent under artistnavnet Deepika.

Biografi

Khans familie var aktive innen kulturelle aktiviteter i Norge, og hans far drev opplæring i pakistansk klassisk musikk og arrangerte konserter. Både Adil og hans søster, Deeyah lærte musikk i tidlig alder. Adil forlot musikken til fordel for en karriere innenfor musikkteater.
I 1997 fattet han interesse for breakdance, og la sitt eget preg i utøvelsen. I 1999 startet han dansegruppen Floor Knights sammen med noen venner. Han bodde en periode i København, hvor han var medlem av breakdance-gruppen Natural Effects. Khan vant en rekke konkurranser, som B-boy Rumble 1999 (norsk mesterskap), Scandinavian Battle of the Year 2001 (skandinavisk mesterskap) og «Time to Battle» i Malmö (Skandinavisk mesterskap). 
Han fikk sitt nasjonale gjennombrudd i 2006, da han vant den norske dansekonkurransen Dansefeber på TVNorge. 
I 2009 ble Adil invitert til å synge Michael Jacksons Man in the Mirror for Auma Obama, president Barack Obamas søster. Programmet ble arrangert av NRK1 i forbindelse med en pengeinnsamling for Afrika.
I 2013 og 2014 var han programleder for underholdningsserien Adils hemmelige dansere på NRK1.

Skuespiller

Khan fikk også tilbud om jobber fra norske teatre etter seieren i Dansefeber. Hans skuespillerdebut kom i 2006 på Oslo Nye Teater som Bernardo i West Side Story. I 2007, etter USA-oppholdet, fikk han en rolle i Nøtteknekkeren, etterfulgt av flere produksjoner. Han høstet gode kritikker for sin rolle som Mowgli i Jungelboka, og ble nominert for Heddaprisen i kategori for beste mannlige hovedrolle, som tidenes yngste nominerte.
Metalcamp

2004

(20. august – 21. august)
Danzig, Apocalyptica, Hypocrisy, Sentenced, Primal Fear, Katatonia, Dew-Scented, Dead Soul Tribe, Fleshcrawl, Mnemic, Prospect, Belphegor, Ancient, Destruction, Brainstorm, Dark Funeral, Vintersorg, Finntroll, Green Carnation, Ektomorf, Noctiferia

2005

(24. juni – 26. juni)
Slayer, Hammerfall, Yngwie Malmsteen, In Extremo, Noctiferia, Betzefer, Suidakra, Soulfly, Obituary, J.B.O., Kataklysm, Ektomorf, Morgana Lefay, Graveworm, Hatesphere, Belphegor, Anthrax, Children of Bodom, Therion, Dissection, Disbelief, Exciter, The Duskfall, Prospect

2006

(21. juli – 23. juli)
Amon Amarth, Hypocrisy, Jon Oliva's Pain, Nevermore, Deathstars, Decapitated, Scaffold, Dimmu Borgir,Testament, My Dying Bride, Soilwork, Wintersun, Evergrey, Heaven Shall Burn, Excelsis, Opeth, Kreator, Edguy, Kataklysm, Gorefest, Cataract, Mystic Prophecy, Mely

2007

(16. juli – 22. juli)
Motörhead, Blind Guardian, Cradle of Filth, Immortal, Hatebreed, Sepultura, Satyricon, Pain, The Exploited, Sodom, Doro, Grave Digger, Threshold, Unleashed, Converge, Dismember, Ensiferum, Die Apokalyptischen Reiter, Dew-Scented, Graveworm, The Vision Bleak, Disillusion, Born From Pain, Krypteria, Eluveitie, Aborted, Vreid, Korpiklaani, Sadist, Full Blown Chaos, Animosity, Prospect, Noctiferia, Eventide, Ars Moriendi, Sardonic, Nervecell, Herfst

2008

(4. juli – 8. juli)
Carcass, Amon Amarth, Kataklysm, Behemoth, Tankard, Brainstorm,  Rage, Skyforger,  Ministry, Wintersun, Helloween, Mystic Prophecy, Apocalyptica,  Mercenary,In Flames, Finntroll, Subway to Sally,  Drone, The Sorrow, Gorilla Monsoon, Alestorm, Sahg, Hate, Morbid Angel, Onslaught, Korpiklaani, Evergrey, Opeth,  Six Feet Under, October file, In Extremo.
Fransk mesterskap i terrengløp 1896

Fransk mesterskap i terrengløp 1896 ble arrangert 23. februar 1896, i Ville-d'Avray. Dette var det åttende franske mesterskapet i terrengløp som ble arrangert.
Austmann Bryggeri

Austmann Bryggeri er et norsk håndverksbryggeri som holder til på Sluppen i Trondheim. Bryggeriet ble startet av gründerne Thomas Sjue, Vinko Lien Sindelar og Anders Cooper i 2013. I løpet av sine første to år med brygging lansert bryggeriet over 60 ulike øl, og det ble i 2015 produsert over 250 000 liter øl, hvorav 15% går til eksport. Dette gjør bryggeriet til Norges sjette største håndverksbryggeri.
Bryggeriet skiller seg fra flertallet av andre norske bryggerier ved å ha en særegen bryggeteknikk, som foregår i åpne gjæringskar fremfor lukkede tanker som er mer utbredt. Metoden er mer arbeidskrevende, men hevdes å gi bedre kontroll over gjæringsprosessen.
Austmann Bryggeri har tatt navnet sitt etter det gammelnorske ordet «austmann», som ble brukt om nordmenn som dro østover, ut på handels- og oppdagelsesreiser.
Austmann Northumberland Brown Ale fikk gull på Meiningers International Craft Beer Award i Tyskland i 2014.
Satengnonne

Utbredelse

Den er endemisk til det sørlige Ny-Guinea.
Annapurna Interactive

Annapurna Interactive er et underselskap til Annapurna Pictures, som publiserer videospill.
Domra

Domra (russisk: Домра) er et russisk klimpre- eller strengeinstrument i luttfamilien med 3–4 metallstrenear og rund kropp. Den spilles ofte sammen med balalaika. Karakteristisk for domraen er den lange halsen. Instrumentet spilles vanligvis med et plekter.
Foruten de trestrengede domra (stemt i kvarter) finnes også en firestrengers versjon, som stemmes i kvinter på samme måte som fiolin og mandolin. Et lignende instrument er den ukrainske kobza.
Domra finnes i flere størrelser, fra piccolo til kontrabass. Det sistnevnte instrumentet er nesten en meter lang med en halvklode på ca 80 cm som resonanskasse.

Historie

Namnet Domra forekommer i den russiske litteratur allerede på 1500-tallet. Domraen var på den tid framfor alt et instrument for gjøglere. På 1600-tallet ble gjøglervesenet bekjempet av tsaren og kirken, noe som førte til at instrumentene ble slått i stykker eller brent. Dermed forsvant domraen helt. Dokumentasjonen er mangelfull, det finnes ingen avbildninger og bare noen mindre notater.
Mot slutten av 1800-tallet ble den trestrengede domra rekonstruert av Vasilij Andrejev. Den ble bygd i samme størrelser som fiolinfamiliens: piccolo, prim, alt, tenor, bass og kontrabass. Den firestrengede domraen ble skapt tidlig på 1900-tallet.
Stygionympha

Utseende

Middelsstore (vingespenn 32-50 millimeter), brune sommerfugler. Forvingen har en stor øyeflekk ved spissen.

Levevis

Larvene lever på gras (Poaceae) og Restionaceae, kanskje også halvgras (Cyperaceae).
Sommerfuglene holder til på grasmarker i fjellområder, gjerne på steinete skråninger. De har en forholdsvis rask flukt.

Utbredelse

Slekten er utbredt i Sør-Afrika, Namibia og Lesotho.
Uija av Baekje

Bakgrunn

På denne tiden var det nordlige koreanske kongedømmet Goguryeo kontrollert av Yeon Gaesomun. Han var aggessivt innstilt overfor både Tang og Silla. Silla svarte med å alliere seg med Tang-Kina, noe som også truet Baekje.
Ifølge Samguk Sagi var Uija eldste sønn av kong Mu. Legenden som beskrives i Samguk Yusa sier at Mu var en bonde fra Baekje som giftet seg med prinsesse Seonhwa av Silla (som gjør henne til Uijas mor), men dette er ikke ansett som sannsynlig. Uija ble kronprins i 632 og ble tronet konge ved farens død i 641.

Kongetid

Uija var vennlig innstilt overfor Tang-Kina til å begynne med. Men snart allierte han seg med den gamle fienden Goguryeo for å angripe Silla. Felttoget startet i 642 og under dette erobret han 40 Sillafestninger og slott. Han sendte en styrke på 10 000 soldater for å erobre Daeyafestningen og drepe Kim Chunchus svigersønn. Året etter angrep Baekje igjen sammen med Goguryeo og forsøkte å blokkere den diplomatiske ruta mellom Silla og Tang-Kina. Den kombinerte Silla-Tanghæren angrep Goguryeo i 645, samtidig angrep Uija Silla og erobret sju nye festninger. Baekje og Goguryeo angrep Sillas nordlige grense i 655.
Etter  ha blitt konge gjennomførte Uija en politisk reform som reduserte aristokratiets makt. Likevel var hans rike preget av interne maktkamper blant landets ledende og aristiokrati, samt korrupsjon og dekadanse innad i hoffet.
Silla-Tang-alliansen, dels frustrert over Goguryeos Yeon Gaesomun, endret strategi og valgte å angripe Goguryeos allierte først.

Baekjes fall

I 660 slo Tangs marine ut Baekjes marine, mens Sillahæren, ledet av Kim Yu-sin slo ut Baekjehæren ledet av Gyebaek i slaget ved Hwangsanbeol. Baekjes hovedstad, Sabi (dagens Buyeo) ble omringet av en kombinert Silla-Tanghær.  Uija og kronprinsen unnslapp til Ungjin (dagens Gongju), men overgav seg da Sabi ble erobret.
Uija ble fraktet til Tang-Kina sammen med sine sønner, Buyeo Hyo og Buyeo Yung, 88 soldater og 12 807 bønder. En tredje sønn, Buyeo Pung, forsøkte senere å gjenetablere farens kongedømme.
Danilo Is orden

Danilo Is orden (montenegrinsk: Орден Књаза Данiла I, Orden Knjaza Danila I) er en montenegrinsk orden innstiftet 23. mai 1853 av fyrst Danilo I. Ordenen ble innstiftet til belønning av militære fortjenester i kampen for Montenegros selvstendighet mot Det osmanske rike. I 1861 ble ordenen utvidet til også å omfatte sivile fortjenester. Ordenen ble utdelt som statsorden så lenge Montenegro var et selvstendig monarki. Etter at landet i 1918 ble innlemmet i Serbia gikk ordenen over til å bli utdelt som en dynastisk orden innen Huset Petrović-Njegoš. Ordenen er siden 2004 registrert som en privat organisasjon i Montenegro og driver veldedig arbeid der.

Insignier

Ordenstegnet for de fire øverste klassene av Danilo Is orden er et kors med utsvingte og utbuede korsarmer. Korset er blått med røde og hvite kanter, fargene i Montenegros gamle trikolor. Midtmedaljongen er rød og bærer Danilo Is kronede monogram («ДI») i gull. Medaljongen er omgitt av en blå bord med en innskriften «Князь Цpнoгopcкiй», som betyr Fyrste av Montenegro. Borden med omskriften er igjen omgitt av en ytre border i rød emalje, hvit emalje og gull. Reversen har årstallene «1852-3» i stedet for monogrammet og er omgitt av en bord med en omskrift som betyr for Montenegros uavhengighet. Korset er opphengt i båndet i et element utformet som en fyrstekrone med bånd. Ordensbåndet er hvitt med røde striper nær kantene.
Ordenstegnet for laveste grad er enklere og var basert på ordenstegnet for den enklassige ordenen ved innstiftelsen i 1853. Ordenskorset har utsvingte og utbuede korsarmer, men den nedre korsarmen er lengre. Korset er i sort emalje på sølv. Adversen bærer Danilo Is navn og tittel, mens reversen har omskriften for Montenegros uavhengighet og årstallene 1852-3 i midten. 
Ordensstjernen har seksten grupper stråler, vekselvis fasetterte og rette, og bærer ordenstegnet for de øvre grader i midten. Ordenskjedet består ledd med fyrstekroner og ornamenter. Midtleddet, der ordenstegnet er opphengt, består av Montenegros riksvåpen.

Tildeling

Danilo Is orden ble tildelt både montenegrinere og utlendinger, noe som fortsatt er tilfelle med ordenen som dynastisk orden. I 2005 ble Montenegros president, Filip Vujanović tildelt ordenens storkors under en seremoni i det gamle kongepalasset i Cetinje.

Norske innehavere

Danilo Is orden ble også tildelt nordmenn, blant dem Henrik Angell og Christian Thams.
Cafius xantholoma

Utseende

En middelsstor (6-9 millimeter), nokså slank, mørkbrun kortvinge. Den kan kjennes særlig på de dype punktgropene på pronotum og det tett punkterte hodet. Antennene er nokså kraftige, gulbrune, perlekjede-aktige, det innerste leddet kølleformet. Hodet er stort og bredt, litt bredere enn langt, med små fasettøyne, tett og fint punktert. Innenfor hvert fasettøye er det to dype groper. Pronotum er litt lengre enn bredt, fint og tett punktert, i tillegg med en rekke av fire grove og dype punktgroper på hver side. Scutellum er uvanlig stor og trekantet. Dekkvingene er litt lengre enn pronotum, fint og tett punkterte og matte. Bakkroppen er også fint og tett punktert og matt. Beina er nokså korte.

Levevis

Arten lever på sandstrender, der den er vanlig under oppskyllet tang.

Utbredelse

Arten er utbredt langs kysten av Europa der det finnes sandstrender, men mengler blant annet ved Adriaterhavet der disse er sjeldne. Den finnes også ved kystene av Afrika og Sør-Amerika.
Noyant-et-Aconin

Befolkningsutvikling

Antall innbyggere i kommunen Noyant-et-Aconin
Referanse: INSEE
Trinitésykehuset

Trinitésykehuset er et hospital i Port-au-Prince, hovedstaden i Haiti. Det drives av Médecins Sans Frontières (MSF). Her er det akuttmottak, ett av fire som organisasjonen driver i byen (2010).
Reginald Heber

Møte med Swaminarayan

Reginald Heber, på det tidspunktet biskopi Calcutta og leder for de kristne i India, møtte Swaminarayan som blir regnet som en avatara av Narayana i swaminarayanahinduismen i 1826. Heber nemner møtet i sine notater, og sier at Swaminarayan ble ledsaget av rundt 200 disipler som fungerte som livvakter. Heber selv hadde rundt 100 vakter med seg, og han sier i sine notater at dette var pinlig for ham. Som et resultat av møtet, fikk begge lederne gjensidig respekt for hverander.
Lusigang kullkraftverk

Lusigang kullkraftverk er et kullkraftverk i prprovinsen Jiangsu, i det østlige Kina. Det har en installert produksjonskapasitet på 2.640 MW. Operatør er Datang International Power Generation Co Ltd, som eier 90% av aksjene i kraftverket.
RedWall Firewall

redWall Firewall er en tidligere Linuxdistribusjon fra Sveits som var basert på Gentoo. Distribusjonen ble levert på en Live-CD og sørget for en brannmur som var satt sammen med et internett-basert grensesnitt for alle genererte loggfiler. Den ble levert sammen med Snort, SnortSam, DansGuardian og støtte for fwbuilder, SpamAssassin, reporting, VPN og meldinger om e-post. Konfigurasjonsfiler kunne lagres på en floppy disk eller en USB-penn. 
Distribusjonen hadde 32-biter x86 som plattform.
Versjon 0.54 ble lansert 1. juli 2004.
Julianne Ortman

Senatet i Minnesota

Ortman ble først valgt inn i Senatet i 2002, og ble gjenvalgt i 2006, 2010 og 2012. Hun fungerte som assisterende minoritetsleder i løpet av perioden 2007-2008. Den 3. januar 2012 ble Ortman utnevnt til Deputy Majority Leader av daværende Majority Leader Dave Senjem. Ortman erstattet senator Geoff Michel, som mistet sin stilling i forbindelse med en omrokering av det republikanske lederskapet som en følget av fratredelsen til tidligere majoritetsleder Amy Koch.

Senatvalget i 2014

Den 3. august 2013 kunngjorde Ortman at hun ville stille til valg som senator på vegne av Minnesota til senatet.
Ortmans kandidatur ble bifalt av Sarah Palin i mars 2014, og kampanjen hennes får støtte av Palins politiske handlingskomité SarahPAC.
Ortmans kandidatur er også bifalt av den konservative organisasjonen Citizens United som er blitt ikonisk for sitt søksmål mot Federal Election Commission som omtales som en "gamechanger" i amerikansk politikk (se Citizens United v. Federal Election Commission). Minnesota Tea Party Alliance vurderer også Ortman som en av to kandidater som vil få deres støtte.
Nurhaci

Nurhaci (mandsjuisk: ᠨᡠᡵᡤᠠᠴᡳ  nurgaci; kinesisk: 努爾哈赤, pinyin: Nǔ'ěrhāchì, eller 努爾哈齊, Nǔ'ěrhāqí), født 1558, død 30. september 1626), også kjent som Qīng Tàizǔ (清太祖 – hans posthume tempelnavn) regnes som grunnleggeren av mandsjunasjonaliteten (selv om den fikk dette navnet etter hans død).

Liv og virke

Nurhaci styrte over jursjenene fra 1618 til 1626. Tidligere hadde han vært leder (beile) for jianzhouene etter hans far og bestefar Taksi og Giocangga ble myrdet i 1582, og fra 1616 var han khan over Jianzhou-føderasjonen, en undergruppe av jursjenene. Hans krig mot Míng-dynastiet ble av senere historikere rettferdiggjort som et forsøk på å hevne sin far og farfar. 
Han skal også ha lagd en skrift for det mandsjuiske språket. Han forente de forskjellige jursjen-stammene fra 1582 til 1618, og organiserte alle mandsjuene inn i de såkalte «åtte bannerne,» som ble grunnlaget for Nurhacis politiske system. Også mongoler og hankinesere ble etter hvert tatt opp i egne bannere.
I 1618 utropte han seg til khan over Det senere Jin-dynasti (mandsjuisk:  Amaga aisin gurun; kinesisk: 後金; Hòu Jīn), til minne om det jursjenske Jin-dynastiet. Samme år etter kunngjorde Nurhaci et dokument, «De syv store trakassereringene», der han regnet opp flere klagemål mot Mingdynastiet og oppfordret til opprør mot dynastiet. Så angrep han Kina under Ming-dynastiet og erobret Korea og deler av Liaodong. I 1619 knuste han en kinesisk-koreansk styrke som angrep basen hans Hetu Ala i slaget ved Sarhu. 
Han etablerte Mukden (den kinesiske provinshovedstaden Shenyang som han hadde erobret) som hovedstad for riket i 1625. 
Nurhaci døde i 1626, etter å ha blitt såret av en kanon i slaget ved Ningyuan.
Friidrett under Sommer-OL 2008 – 200 meter menn

Runde 1

Første runde ble avholdt den 18. august. De tre første løperne i hvert heat (K) pluss de åtte raskeste løperne ellers (k) kvalifiserte seg til andre runde.

Runde 2

Runde 2 ble avholdt den 18. august. De første 3 i hvert heat(K) og ellers de 4 raskeste (k) gikk videre til semifinalene.

Semifinaler

Semifinalene ble avholdt den 19. august. De 4 første i hvert heat (K) gikk videre til finalen.